Diari Oficial de la Generalitat Valenciana


Sumari del DOGV 9538, del 21-02-2023 (2023/1658)

Extracte de la convocatòria de 10 de febrer de 2023, de la Universitat d'Alacant, del Programa de mobilitat SICUE. Curs 2023-24.
--------------------------------------------------------------------------------------------------------------------------------

### Dades del document

Número de DOGV
:   9538

Data del DOGV
:   21-02-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/1658


Data del document
:   10-02-2023

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * ajuda pública

Extracte de la convocatòria de 10 de febrer de 2023, de la Universitat d'Alacant, del Programa de mobilitat SICUE. Curs 2023-24.  
 [2023/1658]  
BDNS (identif.): 676696.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/676696).   
L'objecte d'aquesta convocatòria, en règim de concurrència competitiva, és l'assignació de places i concessió d'ajudes perquè l'alumnat de la Universitat d'Alacant (UA) puga realitzar una part dels seus estudis en altres universitats espanyoles diferents a la seua, amb les quals la UA ha subscrit acords d'intercanvi d'estudiants en el marc del programa SICUE amb garanties de reconeixement acadèmic i d'aprofitament, així com d'adequació al seu perfil curricular.  
Podrà obtindre la condició de beneficiari per a l'adjudicació de places d'aquest programa l'alumnat que, dins del termini de presentació de sol·licituds, reunisca els següents requisits:  
Requisit de matrícula: l'alumnat ha d'estar degudament matriculat en la UA en un determinat programa d'estudis conduent a l'obtenció d'un títol oficialment reconegut de Grau, tant en el moment de la inscripció en el programa de mobilitat com durant l'intercanvi. Els programes d'estudi esmentats han de tindre docència durant el curs 2022-23.  
  
Requisit de crèdits en els estudis des dels quals sol·licita l'intercanvi: l'alumnat ha de tindre superats en la Universitat d'Alacant un mínim de 45 crèdits en convocatòria C4 del curs 2021-22 inclusivament; i estar matriculat en 30 crèdits més el curs 22-23.  
Altres requisits:  
No haver obtingut plaça definitiva en un altre programa de mobilitat per al mateix semestre sol·licitat.  
No haver incomplit la normativa de qualsevol programa gestionat per la Unitat de Mobilitat.  
L'alumnat que obtinga una plaça definitiva en aquesta convocatòria i que, a més, sol·licite la seua participació en altres programes d'intercanvi, serà donat de baixa automàticament en la resta dels programes sol·licitats per al semestre adjudicat.  
Podrà obtindre la condició de beneficiari per a l'adjudicació de beques associades a la mobilitat l'alumnat que, dins del termini de presentació de sol·licituds, reunisca els següents requisits:  
Haver obtingut una plaça SICUE.  
Aconseguir una posició sobre la base de les baremacions, dins de l'ordre de prelació, que li situe entre el nombre d'ajudes convocades o del crèdit destinat a aqueixa finalitat segons el que s'estableix en el punt 6.2.  
Complir tot requisit específic establit en la present convocatòria.  
  
  
Alacant, 10 de febrer de 2023.- La vicerrectora de Relaciones Internacionales y Cooperación para el Desarrollo (p. d., de firma): Rosa María Martínez Espinosa.